CELEX: 62011CA0616
Language: et
Date: 2014-04-09 00:00:00
Title: Kohtuasi C-616/11: Euroopa Kohtu (viies koda) 9. aprilli 2014 . aasta otsus (Oberster Gerichtshofi eelotsusetaotlus – Austria) – T-Mobile Austria GmbH versus Verein für Konsumenteninformation (Direktiiv 2007/64/EÜ ﾀﾔ Makseteenused — Artikli 4 punkt 23 — Mõiste „makseviis”  — Internetis tehtud maksekorraldused ja paberkandjal tehtud maksekorraldused — Artikli 52 lõige 3 — Saaja õigus nõuda maksjalt makseviisi kasutamise eest tasu — Liikmesriikide pädevus näha ette üldine keeld — Mobiilsideoperaatori ja üksikisikute vaheline leping)

10.6.2014   
            
            
               ET
            
            
               Euroopa Liidu Teataja
            
            
               C 175/4
            
         Euroopa Kohtu (viies koda) 9. aprilli 2014. aasta otsus (Oberster Gerichtshofi eelotsusetaotlus – Austria) – T-Mobile Austria GmbH versus Verein für Konsumenteninformation
   (Kohtuasi C-616/11) (1)
   
   ((Direktiiv 2007/64/EÜ - Makseteenused - Artikli 4 punkt 23 - Mõiste „makseviis” - Internetis tehtud maksekorraldused ja paberkandjal tehtud maksekorraldused - Artikli 52 lõige 3 - Saaja õigus nõuda maksjalt makseviisi kasutamise eest tasu - Liikmesriikide pädevus näha ette üldine keeld - Mobiilsideoperaatori ja üksikisikute vaheline leping))
   2014/C 175/04
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Hageja: T-Mobile Austria GmbH
   
      Kostja: Verein für Konsumenteninformation
   
      Ese
   
   Eelotsusetaotlus – Oberster Gerichtshof – Euroopa Parlamendi ja nõukogu 13. novembri 2007. aasta direktiivi 2007/64/EÜ makseteenuste kohta siseturul ning direktiivide 97/7/EÜ, 2002/65/EÜ, 2005/60/EÜ ja 2006/48/EÜ muutmise ning direktiivi 97/5/EÜ kehtetuks tunnistamise kohta (ELT L 319, lk 1) artikli 4 punkti 23 ja artikli 52 lõike 3 tõlgendamine – Kohaldamisala – Mõiste „makseviis” – Siseriiklikud õigusnormid, milles on ette nähtud üldine keeld nõuda makseviisi kasutamise eest teenustasu – Mobiilsideoperaatori ja üksikisikute vaheline leping – Makse sooritamine paberkandjal allkirjastatud maksekorralduse alusel paberformaadis maksesüsteemiga või elektroonilises formaadis maksesüsteemiga
   
      Resolutsioon
   
   
               1.
            
            
               Euroopa Parlamendi ja nõukogu 13. novembri 2007. aasta direktiivi 2007/64/EÜ makseteenuste kohta siseturul ning direktiivide 97/7/EÜ, 2002/65/EÜ, 2005/60/EÜ ja 2006/48/EÜ muutmise ning direktiivi 97/5/EÜ kehtetuks tunnistamise kohta artikli 52 lõiget 3 tuleb tõlgendada nii, et see on kohaldatav makseviisi kasutamisele mobiilsideoperaatori kui makse saaja ja tema eraklientide kui makse tegijate vahelise lepingulise suhte raames.
            
         
               2.
            
            
               Direktiivi 2007/64 artikli 4 punkti 23 tuleb tõlgendada nii, et nii maksja poolt paberkandjal omakäeliselt allkirjastatud maksekorralduse väljastamine kui ka internetis tehtud maksekorralduse väljastamine kujutavad endast makseviise selle sätte mõttes.
            
         
               3.
            
            
               Direktiivi 2007/64 artikli 52 lõiget 3 tuleb tõlgendada nii, et see annab liikmesriikidele pädevuse kehtestada saajale üldise keelu nõuda maksjalt mistahes makseviisi kasutamise eest tasu, kui siseriiklikud õigusnormid kogumis võtavad arvesse vajadust edendada konkurentsi ja tõhusate makseviiside kasutamist, kusjuures viimati nimetatud asjaolu kontrollimine on siseriikliku kohtu ülesanne.
            
         
      (1)  ELT C 73, 10.3.2012.